TQM บวกต่อ 3% ลุ้นกำไรไตรมาส 4/61 โตแตะ 124 ลบ. รับรายได้เพิ่ม-ค่าใช้จ่ายลด
TQM บวกต่อ 3% ทุบสถิติ "ออลไทม์ไฮ" ลุ้นกำไรไตรมาส 4/61 โตแตะ 124 ลบ. รับรายได้เพิ่ม-ค่าใช้จ่ายลด โดย ณ เวลา 11.34 น. อยู่ที่ระดับ 24.10 บาท บวก 0.70 บาท หรือ 2.99% สูงสุดที่ระดับ 24.20 บาท ต่ำสุดที่ระดับ 23.60 บาท ด้วยมูลค่าการซื้อขาย 141.11 ล้านบาท
25 ม.ค. 2562

ผู้สื่อข่าวรายงานว่า ราคาหุ้น บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 11.34 น. อยู่ที่ระดับ 24.10 บาท บวก 0.70 บาท หรือ 2.99% สูงสุดที่ระดับ 24.20 บาท ต่ำสุดที่ระดับ 23.60 บาท ด้วยมูลค่าการซื้อขาย 141.11 ล้านบาท

ด้านบล.บัวหลวง ระบุในบทวิเคราะห์ คาดการณ์กำไรช่วงไตรมาส 4/61 ที่ระดับ 124 ล้านบาท เพิ่มขึ้น 124% จากงวดปีก่อน และเพิ่มขึ้น 33% จากไตรมาสก่อนหน้า เนื่องจากการเติบโตของ insurance premium sales และ brokerage fee (รวมถึง service fee)
รวมทั้งค่าใช้จ่ายในการดำเนินงาน (OPEX) ที่คาดลดลง จาก cost reduction program จากการปรับโครงสร้างการดำเนินงานหลังบ้าน (เข้ามามีส่วนร่วมกับ front office โดยมีใบอนุญาตที่ถูกต้อง) ทำให้รายจ่ายรายคนจะอิงกับรายได้ค่านายหน้ามากกว่าเงินเดือนพื้นฐาน
โดยบริษัทยังเร่งขยายสินค้าประกันผ่านทางออนไลน์และแอพมือถือ (อัตราผลตอบแทนดี เนื่องจากไม่ต้องจ่ายค่านายหน้าให้กับตัวแทน) เรายังคงคำแนะนำ ซื้อ ราคาเปาหมาย 30 บาท